smcproject/ml-wiki-sentences huggingface dataset:
ലക്ഷണമൊത്ത ഒരു ആൺ കുതിരയെയാണ്‌ യാഗാശ്വമായി തിരഞ്ഞെടുക്കുന്നത്.
പ്രായപൂർത്തിയായ ഏത് കുതിരയേയും തിരഞ്ഞെടുക്കാവുന്നതാണ്‌.
ആദ്യ ചടങ്ങ് അശ്വത്തെ ശുദ്ധിവരുത്തലാണ്‌.
അതിനുശേഷം കുതിരയെ യാഗശാലയെ പ്രദക്ഷിണം വയ്പ്പിക്കുന്നു.
പുരോഹിതവർഗ്ഗം പിന്നീട് കുതിരയ്ക്കുമേൽ തീർത്ഥം തളിച്ചും ശുദ്ധിവരുത്തുന്നു.
അതിനുശേഷം ഒരു പട്ടിയെ സിദ്രകം എന്ന ഉലക്ക കൊണ്ട് അടിച്ചു കൊല്ലുന്നു.
ഇത് അശ്വത്തെ തടയുന്നവർക്കുള്ള പ്രതീകാത്മകമായ ഭീഷണിയാണ്‌.
കുതിരയെ വെള്ളത്തിലിറക്കുകയും പട്ടിയുടെ ശവത്തെ കുതിരയുടെ അടിയിലൂടെ വലിച്ചിഴക്കുകയും ചെയ്യുന്നു.
അതിനുശേഷം അശ്വത്തെ യാഗശാലയിൽ കൊണ്ടുവന്ന് അതിനു മേൽ ആഹുതികൾ അർപ്പിക്കുന്നു.
പുല്ലുകൊണ്ട് നിർമ്മിച്ച ഒരു കയറുകൊണ്ടാണ്‌ കുതിരയെ ബന്ധിക്കുന്നത്.
മന്ത്രങ്ങൾ ഉരുവിട്ട് തീർത്ഥാഭിഷേകങ്ങൾ നടത്തിയശേഷം യജമാനൻ കുതിരയുടെ ചെവിയിൽ വന്ന് മന്ത്രിക്കുന്നു.
ഋഗ്‌വേദത്തിന്റെ അശ്വമേധം എന്നറിയപ്പെടുന്ന ഒന്നാം മണ്ഡലത്തിലെ 162-163 ശ്ലോകങ്ങൾ അശ്വമേധത്തെ പറ്റി പരാമർശിക്കുന്നവയാണ്‌.
“ ദേവന്മാരെ, ദിക്‌പാലകന്മാരെ, ഈ യാഗാശ്വത്തെ രക്ഷിക്കൂ ”
അനന്തരം കുതിരയെ രാജ്യം ചുറ്റാനായി അഴിച്ചു വിടുന്നു.
കുതിരയുടെ സഞ്ചാരവേളയിൽ അതിനോടൊപ്പം ആയുധധാരികളായ രക്ഷികളും മൂന്ന് ഇഷ്ടികളും ഉണ്ടായിരിക്കും.
ഇഷ്ടികൾ രാജാവിന്റെ അപദാനങ്ങൾ പ്രകീർത്തിച്ച് ഗീതികൾ പാടിക്കൊണ്ടിരിക്കും.
പെൺകുതിരയുമായി സമ്പർക്കം പുലർത്താനോ വെള്ളത്തിലിറങ്ങാനോ കുതിരയെ സമ്മതിക്കില്ല.
അതിന്റെ സഞ്ചാരകാലത്ത് (ഒരു വർഷം) രാജാവിന്റെ സ്തുതിയിൽ യാഗശാലയിൽ വച്ചും ഗാനാലാപനങ്ങളും മറ്റും നടക്കും.
ദിവസേന വൈകീട്ട് ധൃതി എന്ന പേരുള്ള ഹോമവും നടത്തപ്പെടും.
ഹോതാവ്, അധ്വര്യു എന്നീ പ്രധാന പുരോഹിതന്മാർക്ക് ദക്ഷിണ നൽകപ്പെടും.
ഒരു വർഷം കഴിയുമ്പോഴാണ്‌ അശ്വത്തെ തിരികെ കൊണ്ടുവരുന്നത്.
പിന്നീടുള്ള ദിവസങ്ങളിൽ വ്യത്യസ്തമായതും (ഇന്ന് അപഹാസ്യമെന്ന് തോന്നാവുന്നതുമായ ചടങ്ങുകൾ നടത്തപ്പെടുന്നു.
ആദ്യദിവസം
ആദ്യദിവസം അനവധി ജീവികളെ ബലികഴിക്കുന്നു.
യാഗശാലയിൽ ഇരുപത്തൊന്ന് സ്തംഭങ്ങൾ നാട്ടിയിരിക്കും.
ഇത് ഒരോ ദേവന്മാരെയും പ്രതിനിധാനം ചെയ്യുന്നു.
ബലി കഴിക്കപ്പെടുന്ന മൃഗങ്ങളിൽ വന്യ മൃഗങ്ങളും പശുക്കളും പെടുന്നു.
(പശുക്കളെ കൊല്ലാൻ പാടില്ല എന്നാണ്‌ എങ്കിലും) രണ്ടാം ദിവസം
രണ്ടാം ദിവസമാണ്‌ കൂടുതൽ ചടങ്ങുകൾ നടക്കുന്നത്.
കുതിരയെ മറ്റു മൂന്ന് കുതിരകളോടൊന്നിച്ച് രഥത്തിൽ പൂട്ടി, അതിൽ യജമാനനും പ്രധാന പുരോഹിതനായ അധ്വര്യുവും കയറിയിരിക്കും.
അതിനെ തടാകത്തിൽ ഇറക്കുകയും ചെയ്യും.
രഥം യാഗശാലയിൽ തിരിച്ചെത്തുന്നതോടെ രാജപത്നിമാരുടെ ഊഴമാണ്‌.
പട്ടമഹിഷി അശ്വത്തിന്റെ മുൻഭാഗത്തും വാവാതാവ് മധ്യഭാഗത്തും പരിവൃക്താവ് പിൻഭാഗത്തും വെണ്ണപുരട്ടുന്നു.
ഇതേ സമയത്ത് പുരോഹിതന്മാർ ഋഗ്വേദ സൂക്തങ്ങൾ ചൊല്ലി അശ്വത്തെ സ്തുതിച്ചു കൊണ്ടിരിക്കും.
തറയിൽ ദർഭപുല്ലും കംബളവും വിരിച്ച് അതിൽ സ്വർണ്ണക്കഷണവുമിട്ട് കുതിരയെ അതിന്മേൽ കിടത്തി ശ്വാസം മുട്ടിച്ച് കൊല്ലുന്നു.
രാജ്ഞിമാർ ഗണാനാം ത്വാ എന്നുരുവിട്ട് വലത്തു നിന്നിടത്തോട്ടും നിധീനാം ത്വാ എന്നുരുവിട്ട് ഇടത്തു നിന്ന് വലത്തോട്ടും മൂന്നു പ്രാവശ്യം വീതം പ്രദക്ഷിണം വക്കുന്നു.
ഇതേ സമയം തങ്ങളുടെ വസ്ത്രത്തിന്റെ തുമ്പു കൊണ്ട് മരിച്ച കുതിരയെ വീശിക്കൊണ്ടിരിക്കുകയും ചെയ്യുന്നു.
ഇതിനിടയിൽ രാജ്ഞിമാർ തങ്ങളുടെ തലമുടിയുടെ ഇടതു വശം മേല്പ്പോട്ട് കെട്ടി വക്കുകയും മറുവശം അഴിച്ചിടുകയും ചെയ്യണം.
യജമാനൻ പിന്നീട് തന്റെ പട്ടമഹിഷിയെ കുതിരയുടെ മേലേക്ക് "ഇനി സ്വർഗീയ സുഖം അനുഭവിച്ചു കൊള്ളുക" എന്ന് പറഞ്ഞ് തള്ളിയിടുന്നു.
അധ്വര്യു അവർക്കു മുകളിലേക്ക് കംബളം വലിച്ചിടുന്നു.
"ഇത് തന്നെയാണ്‌ സ്വർഗലോകം..."
എന്ന് ഉരുവിട്ട് രാജ്ഞി ചത്ത കുതിരയുമായി സംഭോഗത്തിലേർപ്പെടുന്നു.
ഇതേ സമയം പുരോഹിതന്മാരും രാജപത്നിമാരുടെ പരിചാരികമാരും തമ്മിൽ അശ്ലീല വാക്കുകൾ കൈമാറുന്നു.
ഇതിനു ശേഷം പട്ടമഹിഷിയോടും ശേഷം മറ്റു രാജപത്നിമാരോടും ഋത്വിക്കുകളിൽ ചിലർ അശ്ലീലം കലർന്ന സം‌വാദങ്ങൾ നടത്തുകയും അതിന്‌ അവരവരുടെ പരിചാരകർ ഉരുളക്കുപ്പേരിയെന്നോണം മറുപടികളും നൽകുകയും ചെയ്യുന്നു.
അവസനമായി എല്ലാ പരിചാരികമാരും മറ്റു രാജപത്നിമാരും ചേർന്ന് മഹിഷിയെ പിടിച്ചെഴുന്നേല്പിക്കുന്നു.
ഈ അവസരത്തിലെല്ലാം അന്തരീക്ഷത്തിൽ മന്ത്രങ്ങൾ മുഴങ്ങിക്കൊണ്ടിരിക്കും.
പിന്നീട് കുതിരയെ മുറിക്കുന്ന ചടങ്ങാണ്‌.
മഹിഷി സ്വർണ്ണവാളും, വാവാതാവ് വെള്ളിവാളും പരിവൃക്ത ഇരുമ്പുവാളും കൊണ്ട് അശ്വത്തെ മുറിച്ച് മേധസ്സ് (വപ) എടുക്കുന്നു.
ഇതിനുശേഷം ആദ്ധ്യാത്മികകാര്യങ്ങളിൽ വാദപ്രതമ്വാദം നടക്കുന്നു.
ഇതിന്‌ ബ്രഹ്മോദ്യം എന്നാണ്‌ പറയുന്നത്.
അതിനോടൊപ്പം ഋത്വിക്കുകൾ മേധസ്സ് പാകം ചെയ്യുന്നു.
പിന്നീട് മേധസ്സ് മന്ത്രങ്ങൾ ഉരുവിട്ട്കൊണ്ട് അഗ്നിയിൽ ഹോമിക്കുന്നു.
ഇതിനുശേഷം യജമാനൻ സിംഹത്തോലിൽ ഉപവിഷ്ടനാകുന്നു.
അദ്ദേഹത്തിന്റെ ശിരസ്സിൽ ഒരു കഷണം സ്വർണ്ണം വച്ച് തലക്കുമുതൽ ഒരു തോൽ വച്ച് ഹോമത്തിന്റെ ഹവ്യത്തിന്റെ അവശിഷ്ടം അദ്ദേഹത്തിന്റെ മേലേക്ക് ചൊരിയുന്നു.
ഇതോടെ രണ്ടാം ദിവസത്തെ പരിപാടികൾ അവസാനിക്കുന്നു.
മൂന്നാം ദിവസം അവഭൃതസ്ഥാനം എന്ന ചടങ്ങാണ്‌.
തവിട്ട് നിറമുള്ള കണ്ണുള്ള കഷണ്ടിയുള്ള, പാണ്ഡുള്ള ഒരാൾ (ഉന്തിയ പല്ലും മെലിഞ്ഞ ശരീരവും ആവാം) വെള്ളത്തിൽ മുങ്ങുന്നു.
അയാളുടെ തലക്കുമീതെ "ജംബുക സ്വാഹാ" എന്നു പറഞ്ഞുകൊണ്ട് ഒരു ബലിയർപ്പിക്കുന്നു.
ഇതോടെ രാജാവ് ചക്രവർത്തിയായി ബിരുദം സ്വീകരിക്കാം.
ചടങ്ങുകൾ ഇതോടെ അവസാനിക്കുന്നു.
പുരോഹിതന്മാർക്കും പരിചാരികമാർക്കും ധാരാളം സ്വത്തുക്കൾ ദാനമായി ലഭിക്കുന്നു.
മറ്റു ഭാഷ്യങ്ങൾ
ഋഗ്വേദത്തിലെ 162 163 സൂക്തങ്ങൾ (ഒന്നാം മണ്ഡലം) അശ്വമേധയാഗത്തെയാണ്‌ വർണ്ണിച്ചിരിക്കുന്നത്.
ഈ സൂക്തങ്ങളിലെ പ്രതിപാദ്യം ഭൗതികമായ ഏതെങ്കിലും കർമ്മങ്ങല്ല,മറിച്ച് ഗഹനമായ ആത്മീയദർശങ്ങളുടെ പ്രതീകാത്മക ആവിഷ്കാരമാണ് എന്ന് സുകുമാർ അഴീക്കോട് ചൂണ്ടിക്കാട്ടുന്നു.
മേല്പറഞ്ഞ ഋഗ്വേദ സൂക്തങ്ങളിൽ തന്നെ അശ്വത്തെ വിശേഷിപ്പിക്കുന്നത് സൂര്യനിൽ നിന്ന് പിറവികൊള്ളുന്നവനായാണു് എന്നത് അതിനു ഉപോദ്ബലകമായ തെളിവാണു്.
യാഗത്തെ ഭൗതികമായി അനുഷ്ഠിക്കപ്പെടുന്ന ഒരു കർമ്മമായല്ല ഗരിമയാർന്ന ഒരു ആത്മീയകർമമായാണ്  മിക്ക   ഭാരതീയദാർശനികരും കണക്കക്കുന്നത്.
മഹർഷി അരവിന്ദനും ശങ്കരാചാര്യരും യാഗങ്ങളുടെ  ഭൗതികാനുഷ്ഠാനത്തെ എതിർത്തവരാണു് .
എന്നാൽ പൗരോഹിത്യത്തിന്റെ സ്വാർത്ഥത്താൽ ഇടയ്ക്ക് ഒളിമങ്ങിപ്പോയ  ഭാരതീയ സംസ്കാരത്തിന്റെ പർവതഗരിമയെ  നിന്ദിക്കനുള്ള ഒരു ആയുധമായി യാഗങ്ങളുടെ ഭൗതികാനുഷ്ഠാനം ഉപയോഗപ്പെടുത്തപ്പെട്ടിട്ടുണ്ട്.
ഈ അഭിപ്രായം അംഗീകരിക്കാത്ത ചിലർ സ്വമതസ്ഥപനത്തിനായി ചൂണ്ടിക്കാട്ടുന്നത് ഇതേ പോലുള്ള മത ചടങ്ങുകൾ ഭാരതത്തിൽ മാത്രമല്ല ലോകത്തിന്റെ ഇതര ഭാഗങ്ങളിലും നടന്നിട്ടുണ്ടെന്ന തെളിവുകൾ അവർ ചൂണ്ടിക്കാണിക്കുന്നു.
യുറോപ്പിന്റെ ചില ഭാഗങ്ങളിൽ അശ്വമേധം നടന്നിരുന്നു എന്ന് ചില ഗ്രന്ഥങ്ങൾ സൂചിപ്പിക്കുന്നു.
മൃഗങ്ങളുമായിട്ടുള്ള ലൈംഗിക വേഴ്ച ചില പ്രാകൃതസമുദായങ്ങൾക്കിടയിൽ പുരാതനകാലത്ത് മത ചടങ്ങെന്ന നിലയിൽ നടന്നിരുന്നു.
ഈജിപ്റ്റ്ജിലെ മെംഡെസ് എന്ന സ്ഥലത്ത് ആടുകളുമായി സ്ത്രീകൾ സംഭോഗം നടത്തുന്ന ചടങ്ങ് ഉണ്ടായിരുന്നതായി ഫ്ലൂട്ടാർക്കും ഹെറോഡോട്ടസും പറഞ്ഞിട്ടൂണ്ട്.
മെംഫിസ് എന്ന സ്ഥലത്ത് ഇതിന് പകരം വിശുദ്ധകാളയെയാണ്‌ ഉപയോഗിച്ചിരുന്നത്.
അവലംബം ↑ തത്ത്വമസി, സുകുമാർ അഴീക്കോട് ↑ {{ cite book }} : Cite has empty unknown parameter: | coauthors= ( help ) ↑ Bowker, John, The Oxford Dictionary of World Religions, New York, Oxford University Press, 1997, p. 103 ↑ യജുർ‌വേദം - ശതപഥബ്രാഹ്മണം , കാണ്ഡം 13, ബ്രാഹ്മണം 3, പ്രപാഠകം 4, ഖണ്ഡിക 1 ↑ യജുർ‌വേദം- ശതപഥബ്രാഹ്മണം, കാണ്ഡം 13, ബ്രാഹ്മണം 3, പ്രപാഠകം 4, ഖണ്ഡിക 4 ↑ യജുർ‌വേദം - ശതപഥബ്രാഹ്മണം , കാണ്ഡം 13, ബ്രാഹ്മണം 3, പ്രപാഠകം 4, ഖണ്ഡിക 6 ↑ യജുർ‌വേദം- ശതപഥബ്രാഹ്മണം, കാണ്ഡം 13, ബ്രാഹ്മണം 3, പ്രപാഠകം 4, ഖണ്ഡിക 6 ↑ തത്ത്വമസി,സുകുമാർ അഴീക്കോട്` കുറിപ്പുകൾ അധ്വര്യു പട്ടമഹിഷിയെ നോക്കി പറയുന്നത്: "കുമാരീ ഹയെ ഹയെ കുമാരീ! യകാƒസകൗ ശകുന്തികാ!"
മറുപടിയായി പട്ടമഹിഷി: " അദ്വര്യോ, ഹയെ ഹയെ, അദ്വര്യോ! യകോƒസസൗ ശകുന്തികാ" ഉദ്ഗാതാവ് വാവാതാവിനോട് (മഹിഷിയുടെ സപത്നി): "ഈ യജമാന പത്നിയുടെ. *#@*..... മടുപടി പറയുന്നത് പരിചാരകമാരാണ്‌: "ഉദ്ഗാതാവേ അങ്ങ് കുതിരയുടെ ..
*#$*...
അശ്വനി കുമാർ ഇംഗ്ലീഷ് വിലാസം https://ml.wikipedia.org/wiki/Ashwani_Kumar
പ്രമുഖ കോൺഗ്രസ് നേതാവും മുൻ കേന്ദ്രനിയമ വകുപ്പ് മന്ത്രിയുമായിരുന്നു അശ്വനി കുമാർ (26 ഒക്ടോബർ 1952).
പഞ്ചാബിൽ നിന്നുള്ള രാജ്യസഭാംഗമാണ്.
നേരത്തെ പാർലമെന്ററി കാര്യ വകുപ്പ് മന്ത്രിയായും പ്രവർത്തിച്ചിട്ടുണ്ട്.
ജീവിതരേഖ കൽക്കരി കുംഭകോണം
കൽക്കരിപാടം കുംഭകോണക്കേസിൽ  സിബിഐ അന്വേഷണറിപ്പോർട്ട് തിരുത്തിയെന്ന് സി.ബി.ഐ കോടതി വെളിപ്പെടുത്തലിനെയും സുപ്രീം കോടതിയുടെ രൂക്ഷ വിമർശനത്തെയും തുടർന്ന് 2013 മേയിൽ രാജി വെച്ചു.
അവലംബം ↑ {{ cite news }} : Check date values in: | accessdate= and | date= ( help ) പുറം കണ്ണികൾ രാജ്യസഭാ വെബ്സൈറ്റിൽ Archived 2013-08-31 at the Wayback Machine .
അശ്വനി കുമാർ (ശാസ്ത്രജ്ഞൻ)
ഒരു ഇന്ത്യൻ ബാക്ടീരിയോളജിസ്റ്റും, ബയോടെക്നോളജിമെഖലയിലെ പ്രമുഖനും, ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജി (ഇംടെക്) ലെ പ്രധാന ശാസ്ത്രജ്ഞനുമാണ് അശ്വനി കുമാർ.
ക്ഷയരോഗത്തിന് കാരണമാകുന്ന മൈകോബാക്ടീരിയം റ്റ്യൂബർകുലോസിസിനെപ്പറ്റിയുള്ള പഠനത്തിലൂടെയാണ് അദ്ദേഹം അറിയപ്പെടുന്നത്.
മനുഷ്യരിൽ മയക്കുമരുന്ന് സഹിഷ്ണുത കാണിക്കുന്നതിന്റെ കാരണങ്ങൾ മനസിലാക്കുന്നതിൽ അദ്ദേഹത്തിന്റെ ലബോറട്ടറി ശ്രദ്ധ കേന്ദ്രീകരിക്കുന്നു.
ക്ഷയരോഗം ഒരു ബയോഫിലിം അണുബാധയാണെന്നും അതിനാലാണ് ആറ് മാസമെങ്കിലും ഒന്നിലധികം മരുന്നുകളുടെ അഡ്മിനിസ്ട്രേഷൻ ആവശ്യമെന്നതും അദ്ദേഹത്തിന്റെ ലബോറട്ടറി അനുമാനിക്കുന്നു.
ശാസ്ത്ര സാങ്കേതിക വകുപ്പ് അദ്ദേഹത്തിന് 2016-2017 വർഷത്തേക്ക് സ്വർണജയന്തി ഫെലോഷിപ്പ് നൽകി.
ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജിയിലെ (ഇംടെക്) പ്രധാന ശാസ്ത്രജ്ഞനാണ് അശ്വനി കുമാർ.
അവിടെ അശ്വനി കുമാർ ലാബ് എന്നറിയപ്പെടുന്ന ലബോറട്ടറിയുടെ തലവനാണ് അദ്ദേഹം.
കൂടാതെ ഒരു പ്രധാന അന്വേഷകനായും സേവനം ചെയ്യുന്നു.
അദ്ദേഹം ധാരാളം ലേഖനങ്ങൾ പ്രസിദ്ധീകരിച്ചു; ശാസ്ത്രീയ ലേഖനങ്ങളുടെ ഓൺലൈൻ ശേഖരമായ റിസർച്ച് ഗേറ്റ് അവയിൽ 31 എണ്ണം പട്ടികപ്പെടുത്തിയിട്ടുണ്ട്.
അദ്ദേഹത്തിന്റെ പരീക്ഷണശാല സെല്ലുലോസ് എൻകെയ്സ്ഡ് ബയോഫിലിമിന്റെ സാന്നിധ്യം മനുഷ്യൻ ഉൾപ്പെടെയുള്ള ആതിഥേയരിൽ കാണിച്ചിട്ടുണ്ട്.
, ഹൈഡ്രജൻ സൾഫൈഡ് തുടങ്ങിയ വാതകങ്ങളെ സിഗ്നലിംഗ് ചെയ്ത് ഓട്ടോഫാഗിയുടെ നിയന്ത്രണത്തിലും അദ്ദേഹം പ്രവർത്തിക്കുന്നു.
ഇന്ത്യാ ഗവൺമെന്റിന്റെ ബയോടെക്നോളജി വകുപ്പ് 2017–18ൽ ബയോ സയൻസിലെ സംഭാവനകൾക്കായി കരിയറിലെ വികസനത്തിനുള്ള ദേശീയ ബയോസയൻസ് അവാർഡ്, ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്ന് അദ്ദേഹത്തിന് നൽകി.
തിരഞ്ഞെടുത്ത ഗ്രന്ഥസൂചിക ലേഖനങ്ങൾ Nisha Singh, Pallavi Kansal, Zeeshan Ahmad, Navin Baid, Hariom Kushwaha, Neeraj Khatri, Ashwani Kumar.
Antimycobacterial effect of IFNG (interferon gamma)-induced autophagy depends on HMOX1 (heme oxygenase 1)-mediated increase in intracellular calcium levels and modulation of PPP3/calcineurin-TFEB (transcription factor EB) axis .
doi: 10.1080/15548627.2018.1436936.
{{ cite journal }} :  CS1 maint: unflagged free DOI ( link ) {{ cite journal }} :  CS1 maint: unflagged free DOI ( link ) ഇതും കാണുക Carotenoid Tissue culture അവലംബം പുറത്തേക്കുള്ള കണ്ണികൾ
അശ്വമേധികപർവ്വം
മഹാഭാരത ഗ്രന്ഥത്തിലെ പതിനാലാമത്തെ അദ്ധ്യായമാണ് അശ്വമേധിക പർവ്വം .
യുദ്ധശേഷം ഗുരുജനങ്ങളെ വധിച്ച മഹാപാപത്തിൽ നിന്നും രക്ഷനേടുന്നതിനു എന്താണ് മാർഗ്ഗമെന്നു യുധിഷ്ഠിരൻ ചോദിച്ചതിന് ഉത്തരമായി അശ്വമേധയാഗം വിധിപോലെ നടത്തുവാൻ വ്യാസമുനി ഉപദേശിക്കുന്നു .
അതനുസരിച്ചു യുധിഷ്ഠിരൻ അനുഷ്ഠിക്കുന്ന അശ്വമേധയാഗത്തിന്റെ വിശദവിവരങ്ങളും, വ്യാസന്റെയും കൃഷ്ണന്റെയും ഉപദേശങ്ങളും , അവർ പറയുന്ന ഉപകഥകളും ചേർന്നതാണ് അശ്വമേധികപർവ്വം .
അശ്വമേധിക പർവ്വം , അനുഗീതാപർവ്വം തുടങ്ങിയ രണ്ടു  ഉപപർവ്വങ്ങളായി ഇത് വിഭജിക്കപ്പെട്ടിരിക്കുന്നു .
അശ്വമേധിക പർവ്വത്തിൽ സംവർത്തമരുത്തീയം കഥയും , കൃഷ്‌ണധർമ്മസംവാദവും, ഹസ്തിനപുരപ്രവേശം , കൃഷ്ണാർജ്ജുനവിനോദം എന്നിവയും അടങ്ങിയിരിക്കുന്നു .
അനുഗീതാപർവ്വത്തിൽ , സിദ്ധകാശ്യപസംവാദം , ബ്രാഹ്മണഗീത , ഗുരുശിഷ്യസംവാദം , ഋഷിപ്രശ്നം , ഉത്തങ്കോപാഖ്യാനം , കുണ്ഡലാഹരണം , കൃഷ്ണന്റെ ദ്വാരകാപ്രവേശം , വാസുദേവസാന്ത്വനം , വ്യാസസാന്ത്വനം , ദ്രവ്യാനയനാരംഭം  , പരീക്ഷിത്തിന്റെ ജനനം , യജ്ഞസാമഗ്രി സമ്പാദനം , അശ്വാനുസരണം , അശ്വമേധാരംഭം , അശ്വമേധക്രിയ , നകുലോപാഖ്യാനം , അഗസ്ത്യയജ്ഞം എന്നിവയും ഉൾക്കൊണ്ടിരിക്കുന്നു .
അശ്വമുഖം ഇംഗ്ലീഷ് വിലാസം https://ml.wikipedia.org/wiki/Equuleus_(Constellation)
ഉത്തരാർദ്ധഖഗോളത്തിലെ ഒരു നക്ഷത്രരാശിയാണ്‌ അശ്വമുഖം (Equuleus).
ഏറ്റവും ചെറിയ നക്ഷത്രരാശികളിൽ രണ്ടാം സ്ഥാനമാണ്‌ ഇതിന്‌.
ഇതിലെ നക്ഷത്രങ്ങൾ വളരെ പ്രകാശം കുറഞ്ഞവയായതിനാൽ ഈ നക്ഷത്രരാശിയെ തിരിച്ചറിയാൻ ബുദ്ധിമുട്ടാണ്‌.
വടക്കൻ ഖഗോളത്തിലാണ് ഇതിനെ കാണാൻ കഴിയുക.
രണ്ടാം നൂറ്റാണ്ടിലെ ജ്യോതിശാസ്ത്രജ്ഞനായ ടോളമി പട്ടികപ്പെടുത്തിയ 48 രാശികളിൽ ഒന്നായിരുന്നു ഇത്.
88 ആധുനിക നക്ഷത്രരാശികളിലും ഇത് ഉൾപ്പെടുന്നു.
ആധുനിക നക്ഷത്രരാശികളിൽ ഏറ്റവും ചെറിയ രണ്ടാമത്തെ രാശിയാണിത്.
(ഏറ്റവും ചെറുത് തൃശങ്കു ) 72 ചതുരശ്ര ഡിഗ്രി വിസ്തൃതിയുള്ള ആകാശഭാഗം മാത്രമാണ് ഇതിനുള്ളത്.
വളരെ മങ്ങിയ നക്ഷത്രങ്ങൾ ഉൾപ്പെട്ട ഈ രാശിയിലെ ഏറ്റവും തിളക്കം കൂടിയ നക്ഷത്രത്തിന്റെ കാന്തിമാനം 4 ആണ്.
നക്ഷത്രങ്ങൾ അശ്വമുഖം
അശ്വമുഖത്തിലെ ഏറ്റവും തിളക്കമുള്ള നക്ഷത്രം ആൽഫ ഇകുലിയാണ്.
കിറ്റെൽഫ എന്നു വിളിക്കുന്ന ഈ നക്ഷത്രത്തിന്റെ കാന്തിമാനം 3.9 ആണ്.
ഭൂമിയിൽ നിന്നും 186 പ്രകാശവർഷം അകലെയാണ് ഇതിന്റെ സ്ഥാനം.
കിറ്റെൽഫ എന്ന പേരിന്റെ അർത്ഥം കുതിരയുടെ ഒരു ഭാഗം എന്നാണ്.
ഈ രാശിയിൽ വേരിയബിൾ ചരനക്ഷത്രങ്ങൾ കുറവാണ്.
25 നക്ഷത്രങ്ങളെ മാത്രമേ പട്ടികപ്പെടുത്തിയിട്ടുള്ള.
അതിൽ തന്നെ പലതും വളരെ മങ്ങിയവയും ആണ്.
ഗാമ ഇകുലി ഒരു [[ആൽഫ 2 കാനം വെനാറ്റിക്കോറം|ആൽഫ കാനം വെനാറ്റിക്കോറം]] ചരനക്ഷത്രമാണ്.
ഇതിന്റെ കാന്തിമാനം ഓരോ 12½ മിനിറ്റിലും 4.58നും 4.77നും ഇടയിൽ മാറിക്കൊണ്ടിരിക്കും.
ഭൂമിയിൽ നിന്നും 115 പ്രകാശവർഷം അകലെയുള്ള ഈ നക്ഷത്രത്തിന് 6ഇകുലി എന്ന ഒരു ദൃശ്യഇരട്ട കൂടിയുണ്ട്.
ഇവയെ ഒരു ബൈനോക്കുലർ കൊണ്ട് വേർതിരിച്ചറിയാൻ കഴിയും.
6ഇകുലിയാകട്ടെ ഒരു അസ്‌ട്രോമെട്രിക് ബൈനറി സിസ്റ്റമാണ്.
ഇതിന്റെ കാന്തിമാനം 6.07 ആണ്.
ആർ ഇകുലി ഒരു മിറ ചരനക്ഷത്രമാണ് .
ഏകദേശം 261 ദിവസങ്ങൾ കൊണ്ട് ഇതിന്റെ കാന്തിമാനം 8.0നും 15.7നും ഇടയിൽ മാറിക്കൊണ്ടിരിക്കും.
അശ്വമുഖത്തിൽ ഏതാനും ഇരട്ട നക്ഷത്രങ്ങളുണ്ട് .
വൈ ഇകുലിയിൽ 4.7 കാന്തിമാനമുള്ള ഒരു പ്രാഥമിക നക്ഷത്രവും 11.6 കാന്തിമാനമുള്ള ദ്വിതീയ നക്ഷത്രവും അടങ്ങിയിരിക്കുന്നു.
2 കോണീയ സെക്കന്റ് ആണ് ഇവ തമ്മിലുള്ള അകലം.
എപ്സിലോൺ ഇകുലി ഒരു ത്രിനക്ഷത്രസംവിധാനമാണ്.
197 പ്രകാശവർഷം അകലെയുള്ള ഇതിന്റെ പ്രാഥമികനക്ഷത്രത്തിന്റെ കാന്തിമാനം 5.4 ആണ്.
ഇതുതന്നെ ഒരു ദ്വന്ദ്വനക്ഷത്രമാണ്.
ഇവയിലോരോന്നിന്റെയും കാന്തിമാനം 6.0ഉം 6.3ഉം ആണ്.
101 വർഷം കൊണ്ടാണ് ഇവ ഒരു പരിക്രമണം പൂർത്തിയാക്കുന്നത്.
മൂന്നാമത്തെ നക്ഷത്രത്തിന്റെ കാന്തിമാനം 7.4 ആണ്.
ചെറിയ ദൂരദർശിനികൾ ഉപയോഗിച്ച് കാണാൻ കഴിയും.
5.7 വർഷത്തെ പരിക്രമണ കാലയളവുള്ള ഒരു ബൈനറി നക്ഷത്രമാണ് ഡെൽറ്റ ഇകുലി.
ഇതിലെ രണ്ടു നക്ഷത്രങ്ങളും തമ്മിലുള്ള അകലം 0.35 കോണീയ സെക്കന്റിലും കുറവാണ്.
അശ്വമുഖത്തിൽ ശ്രദ്ധേയമായ വിദൂരാകാശവസ്തുക്കളൊന്നും തന്നെയല്ല.
കാന്തിമാനം 13നും 15നും ഇടയിലുള്ള വളരെ മങ്ങിയ NGC 7015, NGC 7040, NGC 7045, NGC 7046 എന്നീ താരാപഥങ്ങളാണ് ഇതിലുള്ളത്.
ഐതിഹ്യം യുറാനിയയുടെ കണ്ണാടിയിലെ ചിത്രീകരണം (1825)
ഗ്രീക്ക് പുരാണത്തിൽ പെഗാസസിന്റെ സന്തതിയോ സഹോദരനോ ആയിരുന്ന സെലറിസ് എന്ന കുതിരയുമായി അശ്വമുഖത്തെ ബന്ധപ്പെടുത്തിയിട്ടുണ്ട്.
ഈ രാശി പെഗാസസിന് മുമ്പ് ഉദിക്കുന്നതിനാൽ ഇതിനെ ഇക്വസ് പ്രൈമസ് (ആദ്യത്തെ കുതിര) എന്ന് വിളിക്കുന്നു.
പൊസൈഡൺ , അഥീന എന്നിവരുടെ കിടമത്സരവുമായും ഫിലൈറ , സാറ്റേൺ എന്നിവരുമായും ഈ രാശിയെ ബന്ധപ്പെടുത്തിയ കഥകളുണ്ട്.
ഹിപ്പാർക്കസ് , ടോളമി എന്നിവർ പെഗാസസുമായാണ് ഇതിനെ ബന്ധപ്പെടുത്തിയിരിക്കുന്നത്.
ഇത് ഒരു കുതിരയുടെ തല മാത്രമായാണ് ചിത്രീകരിച്ചിരിക്കുന്നത്.
അവലംബം Burnham, Robert (1978).
Burnham's Celestial Handbook: An observer's guide to the universe beyond the solar system , vol 2.
Dover Publications ISBN 0-486-23567-X Hoffleit+ (1991) V/50 The Bright Star Catalogue , 5th revised ed, Yale University Observatory, Strasbourg astronomical Data Center Ian Ridpath Wil Tirion (2007).
ബാഹ്യ ലിങ്കുകൾ Wikimedia Commons has media related to Equuleus .
The Deep Photographic Guide to the Constellations: Equuleus Star Tales – Equuleus Warburg Institute Iconographic Database (over 50 medieval and early modern images of Equuleus) Archived 2016-03-04 at the Wayback Machine .
നിർദ്ദേശാങ്കങ്ങൾ : 21 h 00 m 00 s , +10° 00′ 00″
അശ്വമേധം (ടെലിവിഷൻ പരിപാടി) ഇംഗ്ലീഷ് വിലാസം https://ml.wikipedia.org/wiki/Aswamedham
കൈരളി ടി.വിയിൽ അവതരിപ്പിച്ചുകൊണ്ടിരുന്ന വിപരീതപ്രശ്നോത്തരിയാണ് അശ്വമേധം .
ചോദ്യാവലിയെ അടിസ്ഥാനമാക്കി ഉത്തരം കണ്ടുപിടിക്കുന്ന ഒരു മലയാള ടെലിവിഷൻ പരിപാടിയായിരുന്നു ഇത്.
2001 ജൂൺ 25 നായിരുന്നു ആദ്യ പ്രദർശനം, ഇ.
കെ. നായനാരായിരുന്നു അതിഥി.
1,000 എപിസോഡുകൾ ഈ പരിപാടി പിന്നിടുകയും ചെയ്തു.
അവതാരകൻ
1972-ൽ തിരുവനന്തപുരം ജില്ലയിൽ ജനിച്ച ജി.എസ്. പ്രദീപ് ആയിരുന്നു അവതാരകൻ.
ചരിത്രത്തിൽ ആദ്യമായി വിപരീതപ്രശ്നോത്തരി അവതരിപ്പിച്ച് ലിംക ബുക് ഓഫ് റെക്കോർഡ്സിൽ ഇദ്ദേഹം പേരു നേടുകയുണ്ടായി.
അവലംബം 1 2 3 പുറത്തേക്കുള്ള കണ്ണികൾ
അശ്വമേധം (വിവക്ഷകൾ)
അശ്വമേധം എന്ന പദം കൊണ്ട് താഴെപ്പറയുന്ന കാര്യങ്ങൾ വിവക്ഷിക്കാം: അശ്വമേധം (യാഗം) - വൈദികകാലത്തെ ഏറ്റവും പ്രധാനപ്പെട്ട രാജകീയ ചടങ്ങുകളിൽ (യാഗം) ഒന്ന്.
അശ്വമേധം (നാടകം) അശ്വമേധം (ചലച്ചിത്രം) - ഒരു മലയാള ചലച്ചിത്രം.
അശ്വമേധം (ചലച്ചിത്രം-തെലുങ്ക്) - ഒരു തെലുങ്ക് ചലച്ചിത്രം.
അശ്വമേധം (ടെലിവിഷൻ പരിപാടി) - ചോദ്യാവലിയെ അടിസ്ഥാനമാക്കി ഉത്തരം കണ്ടുപിടിക്കുന്ന ഒരു മലയാള ടെലിവിഷൻ പരിപാടി.
അശ്വമേധം (കവിത) - വയലാർ രചിച്ച ഒരു കവിത ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അശ്വമേധദത്തൻ
അശ്വമേധദത്തനാണ് കുരുവംശത്തിലെ അവസാന രാജാവ് എന്നു മഹാഭാരതത്തിലും , വിഷ്ണുപുരാണത്തിലും പറയുന്നുണ്ട്.
അദ്ദേഹത്തിന്റെ മറ്റൊരു പേരായിരുന്നു യഗ്യദത്തൻ.
അച്ഛൻ (1952-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Achan_(1952_film)
1952-ൽ പുറത്തിറങ്ങിയ മലയാള ചലച്ചിത്രാണ് അച്ഛൻ .
എക്സൽ പ്രൊഡക്ഷൻസിനു വേണ്ടി കുഞ്ചാക്കോ നിർമിച്ച അച്ഛൻ സംവിധാനം ചെയ്തത് എം.എൻ.എസ്. മണിയാണ്.
അഭയദേവ് രചിച്ച 17 ഗാനങ്ങൾക്ക് പി.എസ്. ദിവകർ ഈണം നൽകി.
ഈ ചിത്രത്തിന്റെ കഥയും തിരക്കഥയും സംഭാഷണവും തിക്കുറിശ്ശി സുകുമാരൻ നായരുടേതാണ് .
ഹീരാലാലാണ് നൃത്തം സംവിധാനം ചെയ്തത്.
ഈ ചിത്രത്തിന്റെ ഛായാഗ്രഹണം പി. സുബ്രഹ്മണ്യവും ചിത്രസംയോജനം മിസ്സിസ്സ് രാജഗോപാലും ഫിലിം പ്രോസസിംഗ് കെ. സുന്ദരവും വേഷസംവിധാനം റ്റി.
സാരഥിയും നിർവഹിച്ചു.
ശബ്ദലേഖനം ആർ. രാജഗോപാൽ ചെയ്തപ്പോൾ എ. ബാബുവായിരുന്നു കലാസവിധായകൻ.
പ്രേം നസീർ തിക്കുറിശ്ശി സുകുമാരൻ നായർ എസ്.പി. പിള്ള സെബാസ്റ്റ്യൻ കുഞ്ഞുകുഞ്ഞു ഭാഗവതർ മാത്തപ്പൻ അടൂർ പങ്കജം പകജവല്ലി സി.ആർ. ലക്ഷ്മി ജയശ്രീ ബി.എസ്. സരോജ ബോബൻ കുഞ്ചാക്കോ (ബാലതാരം) പിന്നണിഗായകർ
എ.എം. രാജ കവിയൂർ രേവമ്മ കോഴിക്കോട് അബ്ദുൾ ഖാദർ പി. ലീല തിരുവനന്തപുരം വി. ലക്ഷ്മി ഗാനങ്ങൾ ഗാനം സംഗീതം ഗാനരചന ഗായകർ ആരിരോ കണ്മണിയേ പി.എസ്. ദിവാകർ അഭയദേവ് - അമ്പിളി അമ്മാവ പി.എസ്. ദിവാകർ അഭയദേവ് തിരുവന്തപുരം വി ലക്ഷ്മി ദൈവമേ കരുണാസാഗരമേ പി.എസ്. ദിവാകർ അഭയദേവ് കോഴിക്കോട് അബ്ദുൾ ഖാദർ എന്മകനേ നീയുറങ്ങുറങ്ങ് പി.എസ്. ദിവാകർ അഭയദേവ് എ.എം. രാജാ ഘോരകർമമിതരുതേ പി.എസ്. ദിവാകർ അഭയദേവ് - ജീവിതാനന്ദം പി.എസ്. ദിവാകർ അഭയദേവ് കവിയൂർ രേവമ്മ കാലചക്രമിതു പി.എസ്. ദിവാകർ അഭയദേവ് - ലോകരേ ഇതുകേട്ടു ചിന്ത പി.എസ്. ദിവാകർ അഭയദേവ് - മാരാ മനം കൊള്ളചെയ്ത പി.എസ്. ദിവാകർ അഭയദേവ് - മധുമാസ ചന്ദ്രികയായ് പി.എസ്. ദിവാകർ അഭയദേവ് - നാമേ മുതലാളി പി.എസ്. ദിവാകർ അഭയദേവ് പി. ലീല പണിചെയ്യാതെ വയർ പി.എസ്. ദിവാകർ അഭയദേവ് - പൂവഞ്ചുമീ പി.എസ്. ദിവാകർ അഭയദേവ് - വനിതകലാ കണിമേലെ പി.എസ്. ദിവാകർ അഭയദേവ് - വരുമോ വരുമോ പി.എസ്. ദിവാകർ അഭയദേവ് പി. ലീല അവലംബം പുറത്തേക്കുള്ള കന്നികൾ ഇന്റർനെറ്റ് മൂവി ഡാറ്റാബേസിൽ നിന്ന്
അച്ഛൻ (ഗ്രന്ഥം)
നീലൻ രചിച്ച ഗ്രന്ഥമാണ് അച്ഛൻ .
2002-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അച്ഛന്റെ ആൺമക്കൾ ഇംഗ്ലീഷ് വിലാസം https://ml.wikipedia.org/wiki/Achante_Aanmakkal
ചന്ദ്രശേഖരൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് അച്ഛന്റെ ആൺമക്കൾ .
ശരത് കുമാർ , മേഘന രാജ് , നെടുമുടി വേണു എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
സതീഷ് മണ്ണൂരിന്റെ കഥയ്ക്ക് എൻ.എം. നവാസാണ് തിരക്കഥയും സംഭാഷണവും രചിച്ചത്.
അഭിനേതാക്കൾ ശരത് കുമാർ – നരസിംഹൻ മേഘന രാജ് – മീര നെടുമുടി വേണു – മാധവ മേനോൻ ജഗദീഷ് – നന്ദഗോപൻ ലക്ഷ്മി ശർമ്മ – മീന വിജയരാഘവൻ ശിവജി ഗുരുവായൂർ ബൈജു തലൈവാസൽ വിജയ് സംഗീതം
സംഗീതസംവിധാനം നിർവ്വഹിച്ചിരിക്കുന്നത് ജാസി ഗിഫ്റ്റ് .
"കണ്ണും കണ്ണും" ശരത് വയലാർ ബിജു നാരായണൻ , രാജലക്ഷ്മി 2.
"മനസ്സൊരു നാട്ടുപെണ്ണിനെ" ശരത് വയലാർ സുജാത മോഹൻ , ശ്രീനിവാസ് 3.
"വെള്ളിവെയിലും" സന്തോഷ് വർമ്മ അവലംബം പുറത്തേക്കുള്ള കണ്ണികൾ അച്ഛന്റെ ആൺമക്കൾ – മലയാളസംഗീതം.
അച്ഛൻ പിറന്ന വീട്
വി. മധുസൂദനൻ നായ‍ർ രചിച്ച കാവ്യ സമാഹാരമാണ് അച്ഛൻ പിറന്ന വീട് .
2019 ൽ കേന്ദ്ര സാഹിത്യ അക്കാദമി അവാർഡ് ലഭിച്ചു.
നാഗരീകതയ്ക്ക് നടുവിൽ നിന്ന് അച്ഛൻ മക്കളെയുംകൊണ്ട് നടത്തിയ മാനസപര്യടനത്തിൽ കാണുന്ന കാഴ്ച്ചളുടെ ഹൃദ്യമായ വിവരണമാണ് കവിത.
മണ്ണും വെള്ളവും ആകാശവും അന്യമായ നഗരത്തിൽ കഴിയുന്ന അച്ഛനും മകളുമാണ് വി.മധുസൂദനൻ നായർ രചിച്ച അച്ഛൻ പിറന്ന വീട് എന്ന കവിതയിലെ പ്രമേയം.
ഡി സി ബുക്‌സാണ് ഈ കൃതി പ്രസിദ്ധീകരിച്ചിരിക്കുന്നത്.
സംവത്സരച്ചിന്തുകൾ, അച്ഛൻ പിറന്ന വീട്, ഹിമജ്വാല, അടയാളമാഹാത്മ്യം, ആട്ടിൻചോര, കൈവല്യനവനീതം, ഹരിചന്ദനം തുടങ്ങി നിരവധി കവിതകൾ ഈ കൃതിയിൽ സമാഹരിച്ചിരിക്കുന്നു.
2019 ൽ കേന്ദ്ര സാഹിത്യ അക്കാദമി അവാർഡ് അവലംബം ↑ https://www.dcbooks.com/sahitya-akademi-announced-its-annual-sahitya-akademi-award-2019.html ↑ http://sahitya-akademi.gov.in/pdf/sahityaakademiawards2019.pdf
അച്യുതക്കുറുപ്പ്
വോളിബോൾ താരവും ദേശീയ ടീം മുൻ പരിശീലകനുമായിരുന്ന അച്യുതക്കുറുപ്പ് വടകര ഓർക്കാട്ടേരിയിലാണ് ജനിച്ചത്.
1986 ൽ സോളിൽ നടന്ന ഏഷ്യൻ ഗെയിംസിൽ വെങ്കലം നേടിയ ഇന്ത്യൻ ടീമിന്റെ മുഖ്യപരിശീലകനായിരുന്നു ഇദ്ദേഹം.
സർവീസസിനു വേണ്ടി കളിച്ചിട്ടുള്ള അച്യുതക്കുറുപ്പ് പിന്നീട് പരിശീലകനായി കായികരംഗത്ത് തുടർന്നു.
1966 മുതൽ ആറുവർഷം അന്താരാഷ്ട്ര മത്സരങ്ങളിൽ ഭാരതത്തെ പ്രതിനിധീകരിച്ചിട്ടുണ്ട്.
പരിശീലനരംഗത്ത്
1986 ലാണ് ഇന്ത്യൻ ടീമിന്റെ  പ്രധാന പരിശീലകനായി  അച്യുതക്കുറുപ്പ് നിയമിതനാകുന്നത്.
1989 ൽ ജപ്പാനിൽ നടന്ന ഇന്റർനാഷണൽ ഫ്രണ്ട്ഷിപ്പ് വോളിബോൾ ചാമ്പ്യൻഷിപ്പിൽ ഇന്ത്യ വെള്ളി നേടിയത് അച്യുതക്കുറുപ്പിന്റെ ശിക്ഷണത്തിലായിരുന്നു 1987, 89 വർഷങ്ങളിലെ സാഫ് ഗെയിംസിൽ പുരുഷ ടീമിന്റെ പരിശീലകനായും സേവനം അനുഷ്ഠിച്ചിട്ടുണ്ട്.
2017 നവംബർ 14 നു ബംഗളൂരുവിൽ വച്ച്അന്തരിച്ചു.
അച്ഛനുറങ്ങാത്ത വീട് ഇംഗ്ലീഷ് വിലാസം https://ml.wikipedia.org/wiki/Achanurangatha_Veedu
2006ൽ പുറത്തിറങ്ങിയ ഒരു മലയാളചലച്ചിത്രമാണ്‌ അച്ഛനുറങ്ങാത്ത വീട് .
ലാൽ ജോസാണ് ചിത്രം സം‌വിധാനം ചെയ്തത്.
സൂര്യനെല്ലി പെൺവാണിഭക്കേസിനെ ആസ്പദമാക്കി നിർമിച്ച ചിത്രത്തിൽ സലീം കുമാർ പ്രധാന കഥാപാത്രത്തെ അവതരിപ്പിച്ചിരിക്കുന്നു.
പൃഥ്വിരാജ് , മുരളി , മധു വാര്യർ , ഹരിശ്രീ അശോകൻ , രാജൻ പി. ദേവ് , സംവൃതാ സുനിൽ , മുക്ത ജോർജ്ജ് , സുജ കാർത്തിക , ഉഷ , ചേർ‍ത്തല ലളിത തുടങ്ങിയവരാണ് മറ്റ് അഭിനേതാക്കൾ.
തുച്ഛ വരുമാനക്കാരനായ  സർക്കാർ ജീവനക്കാരൻ സാമുവലിനെയാണ് സലീം കുമാർ ഈ ചിത്രത്തിൽ അവതരിപ്പിക്കുന്നത്.
ഹിന്ദു സമുദായാംഗമായിരുന്ന പ്രഭാകരൻ കോളേജ് വിദ്യാഭ്യാസ കാലത്ത് പ്രണയിച്ച ലില്ലിക്കുട്ടി എന്ന പെന്തക്കോസ്ത് വിശ്വാസിയായ പെൺകുട്ടിയെ വിവാഹം ചെയ്യുന്നതിനുവേണ്ടി മതം മാറി സാമുവൽ എന്ന പേര് സ്വീകരിക്കുകയായിരുന്നു.
ലില്ലിക്കുട്ടിയുടെ അകാല മരണത്തെ തുടർന്ന് തുടർന്ന് സാമുവൽ മൂന്നു പെൺ മക്കളുമായി ഹൈറേഞ്ചിലേക്ക് താമസം മാറ്റുന്നു.
സ്കൂൾ വിദ്യാർത്ഥിനിയായ ഇളയമകൾ ലിസിയാമ്മയിലാണ് (മുക്ത) സാമുവലിന്റെ പ്രതീക്ഷയത്രയും.
പരീക്ഷയിൽ തോറ്റതിനെ തുടർന്ന് വീട്ടിലേക്ക് മടങ്ങാൻ വിമുഖത കാട്ടുന്ന ലിസിയാമ്മയെ നാട്ടിലെ ബസുടമയുടെ മകൻ വശീകരിച്ച് വലയിൽ വീഴ്ത്തുന്നു.
വൈകാതെ ലിസിയാമ്മ പെൺവാണിഭ സംഘത്തിന്റെ വലയിൽ അകപ്പെടുന്നു.
ഇതേത്തുടർന്നുണ്ടാകുന്ന സംഭവപരമ്പരകളാണ് ചിത്രത്തിന്റെ ഉള്ളടക്കം.
ഇതും കാണുക സൂര്യനെല്ലി സ്ത്രീപീഡനക്കേസ് അവലംബം ↑ എം2ഡിബി.
കോം Archived 2013-01-17 at the Wayback Machine .
ലിസമ്മയുടെ വീട് - സിനിമാ റിവ്യൂ കുറിപ്പുകൾ
അച്ഛന്റെ ഭാര്യ ഇംഗ്ലീഷ് വിലാസം https://ml.wikipedia.org/wiki/Achante_Bharya
അശോക് പ്രൊഡക്ഷൻസിന്റെ ബാനറി കെ.എസ്. ശബരിനാഥൻ നിർമിച്ച മലയാളചലച്ചിത്രമാണ് അച്ഛന്റെ ഭാര്യ .
സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1971 ജൂലൈ 23-ന് കേരളത്തിൽ പ്രദർശനം തുടങ്ങി.
കുടുംബത്തെയും അനുജനെ പഠിപ്പിക്കാനായി വിവാഹം പോലും കഴിക്കാതെ കഷ്ടപ്പെടുന്ന തങ്കമ്മ.
അനുജൻ മെഡിസിനു പഠിക്കുന്നു.
ഭാര്യ മരിച്ച് കുഞ്ഞുങ്ങളൂണ്ടെങ്കിലും തന്റെ സുഖം മാത്രം ചിന്തിക്കുന്ന സമ്പന്നനായ കരുണാകരൻ നായർ തങ്കമ്മയെക്കണ്ട് ഇഷ്ടപ്പെടുന്നു, വിവാഹാഭ്യർത്ഥന നടത്തുന്നു.
അനുജനെ പഠിപ്പിക്കാൻ കാശില്ലാതെ കഷ്ടപ്പെടുന്ന തങ്കമ്മ അനുജനെ പഠിപ്പിച്ചുകൊള്ളാമെന്ന ഉറപ്പിൽ വിവാഹത്തിനു സമ്മതിക്കുന്നു.
വളരെപെട്ടെന്ന് കുഞ്ഞുങ്ങളൂടെ അച്ഛന്റെ അമ്മ ആകുന്നു.
കരുണാകരൻ നായർ അയാൾ അനുജത്തിയെ വഴിതെറ്റിക്കുന്നു എന്നപേരിൽ അനുജന്റെ പഠിപ്പിക്കൽ വാഗ്ദാനത്തിൽ നിന്നും പിൻ വാങ്ങുന്നു.
കരുണാകരൻ നായരുടെ അനുജനായ ടാക്സിഡ്രൈവർ ബാലൻ അയാളെ ഏറ്റെടുക്കുന്നു.
അയാളൂം അനുജത്തിയും ചേർന്ന മെഡിസിൻ പഠനം പൂർത്തിയാക്കിക്കുന്നു.
അഭിനേതാക്കൾ കെ.പി. ഉമ്മർ അടൂർ ഭാസി ജോസ് പ്രകാശ് നെല്ലിക്കോട് ഭാസ്കരൻ തിക്കുറിശ്ശി രാഗിണി മീന ബഹദൂർ തങ്കം വാസുദേവൻ നായർ ലത സിന്ധു വിജയശ്രീ മേനോൻ പഞ്ചാബി കയ്യളം ബേബി വിജയ ബേബി രേവതി ബേബി ബിന്ദു ബേബി ഇന്ദിര ബേബി ഉമ മാസ്റ്റർ രാജു സീമ.
പിന്നണിഗായകർ കെ.ജെ. യേശുദാസ് എസ്. ജാനകി രാഗിണി അണിയറയിൽ സംവിധാനം - തിക്കുറിശ്ശി നിർമ്മാണം - കെ.എസ്. ശബരിനാഥൻ ബാനർ - അഷോക് പ്രൊഡക്ഷൻസ് കഥ - കെ.എസ്. ഗോപാലകൃഷ്ണൻ (തമിഴ്) തിരക്കഥ - തിക്കുറിശ്ശി സംഭാഷണം - തിക്കുറിശ്ശി ഗാനരചന - തിക്കുറിശ്ശി സംഗീതം - വി. ദക്ഷിണാമൂർത്തി സിനീമാട്ടോഗ്രാഫി - ടി.എൻ. കൃഷ്ണങ്കുട്ടി നായർ ചിത്രസംയോജനം - ആർ. ദേവരാജൻ കലാസംവിധാനം - എ.എസ്. നാഗരാജ്ജൻ വിതരണം - സെൻട്രൽ പിക്ചേഴ്സ്.
ഗാനങ്ങൾ ഗാനരചന - തിക്കുറിശ്ശി സുകുമാരൻ നായർ സംഗീതം - വി. ദക്ഷിണാമൂർത്തി ക്ര.
ഗാനം ആലാപനം വരികൾ ഈണം 1 ആരിരാരോ തമര മിഴിപൂട്ടി എസ്. ജാനകി തിക്കുറിശ്ശി വി. ദക്ഷിണാമൂർത്തി 2 ആരീരോആരാരിരാരോ എസ് ജാനകി തിക്കുറിശ്ശി വി. ദക്ഷിണാമൂർത്തി 3 മധുരം തിരുമധുരം [[കെ ജെ യേശുദാസ് തിക്കുറിശ്ശി വി. ദക്ഷിണാമൂർത്തി 4 ഓമനത്തിങ്കൾ രാഗിണി (ഇരയിമ്മൻ തമ്പിയുടെ പരമ്പരാഗത ഗീതം) തിക്കുറിശ്ശി വി. ദക്ഷിണാമൂർത്തി 5 വാഹിനീ പ്രേമവഹിനീ കെ ജെ യേശുദാസ് , എസ്. ജാനകി തിക്കുറിശ്ശി വി. ദക്ഷിണാമൂർത്തി 6 വരുമോ നീ വരുമോ കെ ജെ യേശുദാസ് , എസ്. ജാനകി തിക്കുറിശ്ശി വി. ദക്ഷിണാമൂർത്തി അവലംബം പുറത്തേക്കുള്ള കണ്ണികൾ മലയാളം മൂവി ആൻഡ് മ്യൂസിക് ഡേറ്റാബേസിൽ നിന്ന് അച്ഛന്റെ ഭാര്യ ഇന്റെർനെറ്റ് ഡേറ്റാമൂവീസിൽ നിന്ന് അച്ഛന്റെ ഭാര്യ ചിത്രം കാണുവാൻ അച്ഛന്റെ ഭാര്യ(1971)
അച്ഛാ ദിൻ
2015 ൽ, എസ്. ജോർജ്ജ് നിർമ്മിച്ച് ജി. മാർത്താണ്ഡൻ സംവിധാനം ചെയ്ത മലയാളം സിനിമയാണ് അച്ഛാ ദിൻ.
മമ്മൂട്ടി , മാനസി ശർമ്മ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
സന്തോഷ് വർമ്മയുടെ വരികൾക്ക് ബിജിബാൽ സംഗീതം നൽകിയിരിക്കുന്നു.
അഭിനേതാക്കൾ മമ്മൂട്ടി മാനസി ശർമ്മ രഞ്ജി പണിക്കർ കിഷോർ മണിയൻപിള്ള രാജു കുഞ്ചൻ പദ്മരാജ് രതീഷ് സാജു നവോദയ കരമന സുധീർ പി. ബാലചന്ദ്രൻ അവലംബം പുറത്തുനിന്നുള്ള കണ്ണികൾ അച്ഛാ ദിൻ ഇന്റർനെറ്റ് മൂവി ഡാറ്റാബേസിൽ ACHA DIN MOVIE REVIEW അച്ചാ ദിൻ Malayalam Movie Acha Din Malayalam Movie Review
അന്ന മാനിംഗ് കംഫർട്ട് ഇംഗ്ലീഷ് വിലാസം https://ml.wikipedia.org/wiki/Anna_Manning_Comfort
അന്ന മാനിംഗ് കംഫർട്ട് , M.D. (മുമ്പ്, മാനിംഗ്; ജനുവരി 19, 1845 - ജനുവരി 12, 1931) സ്ത്രീ രോഗങ്ങളിൽ വൈദഗ്ദ്ധ്യം നേടിയ ഒരു അമേരിക്കൻ വൈദ്യനായിരുന്നു.
കണക്റ്റിക്കട്ട് സംസ്ഥാനത്ത് വൈദ്യശാസ്ത്രം പ്രാക്ടീസ് ചെയ്ത ആദ്യത്തെ വനിതാ മെഡിക്കൽ ബിരുദധാരിയായിരുന്നു.
കംഫർട്ട് യുഎസ് സാമ്രാജ്യത്വത്തെ എതിർത്തിരുന്നു.
സ്ത്രീകളുടെ വോട്ടവകാശത്തിനായി ശബ്ദമുയർത്തിയിരുന്ന മുൻനിര നേതാക്കളിൽ ഒരാളായിരുന്ന അവർ, കൂടാതെ തദ്ദേശീയ അമേരിക്കക്കാരുടെയും ആഫ്രിക്കൻ അമേരിക്കക്കാരുടെയും അവകാശങ്ങൾ സംരക്ഷിക്കുന്നതിനായി പ്രയത്നിച്ച ഒരു സാമൂഹ്യ പരിഷ്കർത്താവുകൂടിയായിരുന്നു.
1878 മുതൽ സോറോസിസിലെ അംഗമായിരുന്ന അവർ ഒരു പയനിയർ ക്ലബ്ബ് വുമൺ കൂടിയായിരുന്നു.
1845 ജനുവരി 19 ന് ന്യൂജഴ്‌സിയിലെ ട്രെന്റണിലാണ് അന്ന മാനിംഗ് ജനിച്ചത്.